പാപ്പരായി പ്രഖ്യാപിച്ചതിന് പിറകെ മല്യയ്ക്ക് ബാങ്കുകളും എന്ഫോഴ്സ്മെന്റും ചേര്ന്ന് നല്കിയത് വന് തിരിച്ചടി ലണ്ടന്: ബാങ്കുകളില് നിന്ന് വന്തുക വായ്പയെടുത്ത് തിരിച്ചടയ്ക്കാതെ ബ്രിട്ടണിലേക്ക് മുങ്ങിയ വ്യവസായ ഭീമന് വിജയ് മല്യയ്ക്ക് കഴിഞ്ഞ ദിവസം ബ്രിട്ടീഷ് കോടതിയില് നിന്ന് നേരിട്ടത് വലിയ തിരിച്ചടിയാണ്. വിജയ് മല്യയെ പാപ്പരായി പ്രഖ്യാപിച്ച് യുകെ ഹൈക്കോടതി. ഇതോടെ എസ്ബിഐയുടെ നേതൃത്വത്തിലുള്ള ബാങ്കുകളുടെ കണ്സോര്ഷ്യത്തിന് മല്യയുടെ വിദേശത്തുള്ള ആസ്തികള് ഉള്പ്പെടെ മരവിപ്പിച്ച് പണം തിരിച്ചുപിടിക്കാനുള്ള നടപടികള്ക്കു വേഗമേറും. കിങ്ഫിഷര് എയര്ലൈന്സുമായി ബന്ധപ്പെട്ട 9,000 കോടി രൂപയുടെ വായ്പാതട്ടിപ്പ് കേസ് ഇഡിയും സിബിഐയും അന്വേഷിക്കുകയാണ്. കോടതിയില് നേരിട്ട തിരിച്ചടിക്കെതിരെ ട്വിറ്ററിലൂടെ മല്യ തന്റെ അമര്ഷം വ്യക്തമാക്കി. താന് കടം കൊടുത്തവര് തന്നെ പാപ്പരാക്കിയെന്ന് മല്യ ആരോപിച്ചു. ബാങ്കുകളുടെ ആവശ്യപ്രകാരം എന്ഫോഴ്സ്മെന്റ് അധികൃതര് എന്റെ 14,000 കോടിയുടെ ആസ്തി കണ്ടുകെട്ടി. ബാങ്കുകളില് അടയ്ക്കാനുളള 6200 കോടിക്ക് പകരമാണിത്. 9000 കോടി തിരിച്ച് പിടിക്കുകയും 5000 കോടി സെക്യൂരിറ്റിയായി പിടിച്ചെടുത്തു. ബാങ്കുകള് എന്നെ പാപ്പരാക്കണമെന്ന് ആവശ്യപ്പെട്ട് കോടതിയെ സമീപിച്ചത് ഇഡിയ്ക്ക് പണം നല്കാനാണ്. മല്യ കുറിച്ചു. ഇന്ത്യന് കോടതികളില് കേസ് നിലനില്ക്കുന്നതിനാല് പാപ്പര് ഹര്ജി പരിഗണിക്കുന്നത് മാറ്റിവയ്ക്കണമെന്ന മല്യയുടെ അഭിഭാഷകന്റെ ആവശ്യം കോടതി തള്ളി. നിശ്ചിത സമയത്ത് വായ്പകുടിശിക മുഴുവനായി തിരിച്ചടയ്ക്കുമെന്നു വിശ്വസിക്കാനുള്ള തെളിവുകളൊന്നുമില്ലെന്നു കോടതി വ്യക്തമാക്കി. വിധിക്കെതിരെ അപ്പീല് നല്കാന് അനുവദിക്കണമെന്ന ആവശ്യവും കോടതി നിരസിച്ചു.